SONIC รายได้บริการทะลัก! ดันกำไรปี 65 โต 36% แตะ 307 ล้าน แจกปันผล 0.11 บ.
SONIC รายได้บริการทะลัก! ดันกำไรปี 65 โต 36% แตะ 307 ล้าน แจกปันผล 0.11 บ. XD 8มี.ค. จ่าย 26 พ.ค.66
SONIC รายได้บริการทะลัก! ดันกำไรปี 65 โต 36% แตะ 307 ล้าน แจกปันผล 0.11 บ. XD 8 มี.ค.
21 ก.พ. 2566

บริษัท โซนิค อินเตอร์เฟรท จำกัด (มหาชน) หรือ SONIC รายงานผลการดำเนินงานปี 65 สิ้นสุดวันที่ 31 ธ.ค.65

โดยผลการดำเนินงานเพิ่มขึ้นเนื่องจากรายได้การให้บริการรวมปี 2565 อยู่ที่ 3.81 พันล้านบาท เพิ่มขึ้นจากช่วงเดียวกันของปีก่อนอยู่ที่ 3.35 พันล้านบาทเนื่องจากรายได้จากการให้บริการขนส่งทางเรือ ซึ่งเป็นรายได้กลุ่มที่มีสัดส่วนรายได้ร้อยละ 76.85 จากรายได้การให้บริการ สำหรับปี สิ้นสุดวันที่ 31 ธันวาคม 2565 มีรายได้ 2,930.64 ล้านบาท เพิ่มขึ้นจากงวดเดียวกันของปีก่อนหน้า 201.66 ล้านบาท คิดเป็นอัตราร้อยละ 7.39 ซึ่งเป็นผลมาจากการปรับตัวของค่าระวางเรือ แต่กลุ่มบริษัทสามารถบริหารให้สามารถรองรับการใช้บริการที่เพิ่มขึ้นของฐานลูกค้าเดิมและยังมีการเพิ่มขึ้นของลูกค้ารายใหม่อีกด้วย
นอกจากนี้รายได้จากการให้บริการขนส่งทางบก มีสัดส่วนรายได้ร้อยละ 11.96 จากรายได้การให้บริการสำหรับปี สิ้นสุดวันที่ 31 ธันวาคม 2565 มีรายได้ 456.10 ล้านบาท เพิ่มขึ้นจากงวดเดียวกันของปีก่อนหน้า13.60 ล้านบาท คิดเป็นอัตราร้อยละ 3.07 เป็นผลมาจากจำนวนเที่ยวของรถขนส่งที่เพิ่มขึ้น
ส่วนรายได้จากการให้บริการขนส่งทางอากาศ มีสัดส่วนรายได้ร้อยละ 10.58 จากรายได้การให้บริการ สำหรับปี สิ้นสุดวันที่ 31 ธันวาคม 2565 มีรายได้ 403.54 ล้านบาท เพิ่มขึ้นจากงวดเดียวกันของปีก่อนหน้า 237.08 ล้านบาท คิดเป็นอัตราร้อยละ 142.42 ซึ่งเป็นผลมาจากการปรับตัวของค่าระวางทางอากาศ และส่วนที่เพิ่มขึ้นมาจากการใช้บริการที่เพิ่มขึ้นของลูกค้ากลุ่มรายใหม่
อีกทั้งรายได้จากการให้บริการอื่น ๆ ประกอบด้วย รายได้ค่าบริการศูนย์รวบรวมกระจายสินค้า รายได้จากบริการสำหรับสินค้าอันตราย และรายได้จากการให้บริการลานตู้ มีสัดส่วนร้อยละ 0.61 จากรายได้การให้บริการ สำหรับปี สิ้นสุดวันที่ 31 ธันวาคม 2565 มีรายได้ 23.22 ล้านบาท เพิ่มขึ้นจากงวดเดียวกันของปีก่อนหน้า 9.14 ล้านบาท คิดเป็นอัตราร้อยละ 64.91 จากการเพิ่มขึ้นของรายได้ค่าบริการศูนย์รวบรวมกระจายสินค้าและรายได้จากการให้บริการลานตู้
ขณะที่บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.11 บาท กำหนดขึ้นเครื่องหมาย XD วันที่ 8 มี.ค.66 และกำหนดจ่ายเงินปันผลในวันที่ 26 พ.ค.66